**Metodologie de aplicat pentru verificarea conformității proiectului**

***Partea I - Informații generale cu privire la solicitant și la proiect***

**1. Solicitantul a mai depus pentru verificare această Cerere de Finanţare în cadrul prezentei cereri de proiecte?**

Expertul verifică dacă Cererea de Finanțare a mai fost depusă și dacă da, de câte ori a fost depusă în cadrul aceluiași apel de selecție. Dacă a mai fost depusă de două ori în cadrul aceluiași apel de selectie, Cererea de Finanțare nu va fi acceptată pentru verificare și va fi declarată neconformă.

***Partea II - Verificarea Cererii de Finanțare și a concordanței documentelor prezentate***

**1. Solicitantul a utilizat varianta Cererii de Finanțare adaptată de GAL pentru măsura M4/1C**

**din SDL și postată pe site-ul** [www.galsuceavasudest](http://www.galsuceavasudest). [r](http://www.gal-ceahlau.ro/)o.

Se verifică dacă modelul de Cerere de Finanțare utilizat de solicitant este în concordanță cu ultima variantă de pe site-ul GAL a Cererii de Finanţare aferentă Măsurii M4/1C în vigoare la momentul lansării Apelului de selecție de către GAL. Dacă a utilizat altă variantă (care nu corespunde cu cea existentă pe site-ul GAL și care este aferentă prezentului apel de selecție), Cererea de Finanţare este respinsă.

**2. Dosarul Cererii de Finanțare** este legat, opisat iar paginile cu documentele pe care le conține sunt numerotate în ordine de la 1 la **n** în partea dreaptă sus a fiecărui document, unde **n** este numărul total al paginilor din dosarul complet, inclusiv documentele anexate, iar documentele pe care le conține sunt semnate și ștampilate, pe fiecare filă, de către solicitant .

Se verifică dacă Dosarul Cererii de Finanţare este legat, opisat, iar documentele pe care le conţine sunt numerotate de la 1 la **n** în partea dreaptă sus a fiecarui document, dacă sunt ştampilate și semnate de către solicitant;

**3.** Este anexat **Opisul documentelor** (pagina 0), iar referințele din Cererea de Finanțare corespund cu numărul paginii la care se afla documentele din Dosarul Cererii de Finanțare?

Se verifică dacă referințele din Cererea de finanțare corespund cu numărul paginii la care se află documentele din Lista documentelor din cererea de finanţare şi din Dosarul Cererii de finanțare. Dacă referințele din Cererea de Finanțare nu corespund, se solicită beneficiarului remedierea erorii.

**4.** Dosarul original al cererii de finanţare corespunde cu copia pe suport hârtie şi cea electronică? Pe fiecare copie a documentului justificativ, al cărui original trebuie să rămână în posesia solicitantului, apare mențiunea **“conform cu originalul”?**

Se verifică dacă există o copie electronică a Cererii de finanțare (așa cum a fost ea descărcată de pe site și completată) precum și cererea de finanțare însoțită de toate documentele atașate acesteia scanate pe CD. Se verifică dacă documentele COPIE, conţin menţiunea”conform cu originalul” şi semnătura reprezentantului legal. La acest punct se bifează după verificarea documentelor ataşate cererii de finanţare, când se verifică concordanţa copiei cu originalul.

Dacă cele prezentate corespund, se bifează DA. Dacă nu corespund, se bifează NU și se specifică acest lucru la rubrica „observații”.

Deasemenea, expertul verifică prin sondaj dacă paginile din exemplarul „COPIE”corespund cu paginile din exemplarul „ORIGINAL”.

Dacă toate acestea corespund, expertul bifează DA .Dacă nu corespund, expertul bifează NU, specifică acest lucru la rubrica „observații” și cererea de finanțare este declarată neconformă.

**5. Cererea de Finantare** este completata, semnata / stampilata de solicitant? Se verifică dacă Cererea de finanțare este completată de solicitant astfel:

**A - PREZENTARE GENERALĂ**

**A1. Măsura** : se verifică dacă este precizată măsura M4/1C - pentru care se solicită finanțare nerambursabilă.

**A2.** Denumirea solicitantului: trebuie verificat dacă numele solicitantului corespunde celui menţionat în documentele anexate, dupa caz.

**A3.** Titlul proiectului: se verifica daca este mentionat titlul proiectului .

**A4.** Prezentarea proiectului- descrierea succintă a proiectului : se verifică dacă solicitantul a

completat acest punct

Se verifică dacă solicitantul a completat informații la subpunctele:

4.1 - programul de finanțare, obiectivul, prioritatea și domeniul de intervenție.

Expertul va verifica dacă sunt menționate aceste informații conform fișei măsurii dinSDL.

4.2 – Obiectivul proiectului

4.3 - Oportunitatea și necesitatea socio-economică a proiectului

4.4 - Prezentarea activităților care se vor desfășura în cadrul proiectului în vederea realizării obiectivelor propuse

4.5 - Prezentarea resurselor umane disponibile și a expertizei acestora.

4.6 - Descrierea rezultatelor anticipate în urma implementării proiectului.

4.7 – Bugetul indicativ

Expertul verifică dacă sumele indicate sunt aceleași cu cele din Anexa 1 Bugetul indicativ.

**A5** - Amplasarea proiectului –

Expertul verifică dacă sunt completate căsuțele corespunzătoare obiectivelor investiției și sunt selectate regiunea, județul, localitatea (oraș/comună/sat) și dacă acestea corespund cu cele menționate în documentele justificative corespunzătoare.

Expertul verifică în afara existenței informațiilor privind regiunea, județul, localitatea(subpunctul 5.1) și prezentarea locației unde se vor desfășura activitățile din proiect , logistica pentru desfășurarea activităților descrise de solicitant, dacă îndeplinesc cerințele privind asigurarea spațiului de desfășurare a logisticii necesare prevăzute în anunțul de selecție publicat de GAL (subpunctul 5.2).

**A6** - Date despre tipul de proiect și beneficiar:

6.1 Expertul verifică dacă dacă solicitantul a bifat căsuța corespunzătoare - **proiect de servicii.**

6.2 Expertul verifică dacă solicitantul a bifat căsuța corespunzătoare categoriei de

**beneficiar privat** în care se încadreaza.

**B. INFORMAȚII PRIVIND SOLICITANTUL**

**B1.**Descrierea solicitantului

B1.1 Informații privind solicitantul

Expertul verifică dacă data de înființare corespunde celei menționate în documentele

de înființare, anexate la Cererea de finanțare.

Codul de înregistrare fiscală: expertul verifică dacă acesta corespunde celui menționat în documentele anexate la cererea de finanțare.

Pentru societăți comerciale se verifică numărul de înregistrare în Registrul Comerțului, pe baza documentelor anexate la cererea de finanțare.

Pentru ONG-uri se verifică numărul de înregistrare în Registrul asociațiilor și fundațiilor, pe baza documentelor anexate la cererea de finanțare.

Se verifică conform Certificatului constatator ORC codul CAEN pentru formarea profesională a adulților ( 8559 - Alte forme de învățământ ), act constitutiv, statut sau orice document legal din care rezultă domeniul de activitate dacă solicitantul are în obiectul de activitate activități specifice domeniului de formare profesională și/sau activitățile ce vor fi realizate conform Cererii de finanțare.

Codul unic de înregistrare APIA - există două situaţii :

1. solicitantul este înregistrat la APIA şi a înscris codul RO. În acest caz expertul verifică codul RO înscris de solicitant în Registrul unic de identificare.

2. solicitantul nu este înregistrat la APIA. În acest caz expertul verifică completarea cererii de atribuire din Cererea de finanţare şi prin intermediul aplicaţiei se va atribui automat un număr de înregistrare (cod RO).

B1.2 Sediul social : Expertul verifică dacă adresa sediului social corespunde celei menționate în documentele justificative corespunzătoare.

B1.3 Numele reprezentantului legal, funcţia acestuia în cadrul organizatiei, precum și specimenul de semnătură: Se verifică concordanţa cu specificaţiile din documentele anexate şi dacă este completat specimenul de semnătură.

B2. Informaţii referitoare la reprezentantul legal de proiect

B2.1 Date de identitate ale reprezentantului legal de proiect: expertul verifică dacă informaţiile din cererea de finanțare corespund cu cele din actul de identitate al reprezentantului legal.

B2.2. Domiciliul stabil al reprezentantului legal de proiect: expertul verifică dacă toate informaţiile menţionate în această secțiune corespund celor care figurează în actul de identitate al reprezentantului legal.

B3. Informații privind contul bancar pentru proiect FEADR

B3.1 Denumirea băncii/trezoreriei

B3.2 Adresa băncii/trezoreriei

B3.3 Cod IBAN

B3.4 Titularul contului

Expertul verifică dacă toate câmpurile sunt completate și dacă coordonatele furnizate corespund solicitantului, a cărei descriere a fost făcută la punctul B1, precedent. Contul se exprimă în moneda: **LEI**.

**6. Solicitantul respectă criteriile prevăzute în Apelul de selecție publicat de GAL, preluate din Fișa măsurii din SDL** ?

Expertul verifică dacă proiectul depus se încadrează în cerințele prevăzute în apelul de selecție publicat de GAL.

**7. Valoarea finanțării nerambursabile este de maximum 10.368,45 euro?**

Expertul verifică dacă valoarea finanțării nerambursabile a proiectului depășește suma de

16.591.64 euro. În cazul depășirii valorii, cererea de finanțare este respinsă.

**8. Solicitantul a completat lista documentelor anexe obligatorii şi cele impuse de tipul măsurii?**

Expertul verifică dacă sunt bifate căsuţele din secțiunea E a Cererii de Finanțare.

**9. Solicitantul a atașat la Cererea de Finanțare toate documentele anexă obligatorii din listă?**

Expertul verifică dacă solicitantul a atașat toate documentele obligatorii menționate în cadrul listei documentelor din secțiunea E a Cererii de finanțare .

**10. Solicitantul a completat coloanele din bugetul indicativ ?**

Expertul verifică dacă este completat bugetul indicativ, pe coloanele corespunzătoare cheltuielilor eligibile și neeligibile şi că operaţiunile previzionate sunt menţionate în coloanele prevăzute în acest scop. Dacă informaţiile nu sunt precizate, Cererea de finanţare este declarată neconformă.

**11. Localizarea proiectului de servicii respectă condițiile stabilite prin Ghidul de** **implementare?**

Pentru proiectele de servicii, locațiile de implementare a proiectului pot fi stabilite pe teritoriul GAL și/sau în afara acestuia. Cheltuielile pot fi eligibile și pentru acțiuni realizate în afara teritoriului GAL (numai pe teritoriul României), dacă beneficiul sprijinului se adresează teritoriului GAL. Cheltuielile aferente serviciilor de informare pot fi realizate exclusiv pe teritoriul județului de care aparține GAL sau în județele limitrofe acestuia.

Expertul verifică dacă datele privind amplasarea proiectului, din secțiunea A5 - 5.1 din Cererea

de finanțare, sunt cuprinse în teritoriul acoperit de GAL. Astfel se verifică:

- dacă localitățile din care vor fi selectați participanții la activitățile menționate în proiect fac parte din teritoriul GAL;

- dacă localitățile din care vor fi selectate persoanele care vor beneficia de serviciile menționate în proiect fac parte din teritoriul GAL.

Din secțiunea A5 – 5.2 a Cererii de finanțare, se verifică dacă solicitantul a menționat localitățile în care se vor desfășura aceste acțiuni.

Dacă examinarea documentelor confirmă amplasarea proiectului în spatiul LEADER și respectă cerințele, expertul bifează pătratul cu „DA” din fişa de verificare a conformității proiectului.

În caz contrar, expertul bifează „NU” şi motivează poziţia lui în rubrica „Observaţii” de la sfârşitul secțiunii II a fişei de verificare a conformității proiectului.

**12. Indicatorii de monitorizare specifici pe care este încadrat proiectul, prevăzuți în fișa tehnică a măsurii din SDL, sunt completaţi de către solicitant?**

Expertul verifică dacă beneficiarul a completat corect indicatorii de monitorizare corespunzători conform fișei măsurii din SDL. Dacă indicatorii au fost completați corect, expertul bifează DA și completează tabelul cu informațiile din cererea de finanțare. În cazul în care solicitantul nu a completat secțiunea corespunzătoare indicatorilor de monitorizare, expertul bifează NU și cererea de finanțare este respinsă.

**Se va considera că proiectul nu este încadrat corect și Cererea de finanțare este respinsă dacă cel puțin un punct de verificare va prezenta bifa ”NU”.**

**În acest caz, concluzia verificării este comunicată solicitantului și verificarea cererii de finanțare se oprește în această etapă.**